Premda se ne radi o produženom vikendu niti spajanju praznika, gužve su se tijekom dana ipak stvarale na izlazu iz zemlje.

Kako izvještava HAK, zbog pojačanog prometa prema graničnim prijelazima Kaštel i Plovanija, kolona je oko 3 km, a dijelom se proteže na Istarski ipsilon.

Naš fotoreporter na Istarskom ipsilonu je naišao na uistinu veliku gužvu koja se protezala na čak devet kilometara. Gužve se stvaraju zbog izlaza iz Hrvatske prema Sloveniji i neki se žale na dvosatno čekanje.

Srećko Nikatić / CROPIX

Nešto iza 15 sati HAK je objavio: ‘Pojačan je promet osobnih vozila na graničnim prijelazima:

ulazak: Ličko Petrovo Selo, Maljevac, Županja, Stara Gradiška, Bajakovo, Slavonski Brod,

izlazak: Požane, Bregana, Macelj, Rupa, Kaštel, Plovanija, Karasovići.

S obzirom na povremene, ciljane, granične kontrole i pojačan promet moguća su čekanja na pojedinim graničnim prijelazima sa Slovenijom, BiH i Mađarskom. Korisnike molimo za strpljenje i razumijevanje.’